11 pengeinstitutioner har hele 1,9 milliarder kroner til gode i Ebh-fonden.

Fonden har de seneste 11 måneder tabt tre milliarder kroner - som følge af  finanskrisen og Ebh Bankens nedtur. Hovedkreditorerne er de 11 pengeinstitutter, og det drejer sig om Nykredit Bank, FIH Erhvervsbank, Morsø Sparekasse, Eik Bank Danmark, Sydbank, Vestjyske Bank, Sparekassen Himmerland, Danske Andelskassers Bank, Sparbank Vest, Sparekassen Kronjyllland samt Gudme Raaschou Bank. Blandt kreditorerne er også en række lokale håndværkere.